Ce transmite Jandarmeria după ciocnirile cu susținătorii lui Călin Georgescu, de la Biroul Electoral Central
Purtătorul de cuvânt al Jandarmeriei, Marius Militaru, a declarat că intervenția forțelor de ordine a fost necesară după ce participanții la protestul nedeclarat au forțat cordonul de jandarmi cu intenția de a pătrunde în sediul instituției. Pentru aplanarea situației, jandarmii au folosit un pulverizator cu substanță iritantă lacrimogenă.